CELEX: C2007/170/12
Language: lt
Date: 2007-07-21 00:00:00
Title: Byla C-80/06 2007 m. birželio 7 d. Teisingumo Teismo (trečioji kolegija) sprendimas ( Tribunale ordinario di Novara (Italija) prašymas priimti prejudicinį sprendimą) Carp Snc di L. Moleri e V. Corsi, Associazione Nazionale Artigiani Legno e Arredamenti prieš Ecorad Srl (Direktyva 89/106/EB — Statybos produktai — Atitikties atestavimo procedūra — Komisijos sprendimas 1999/93/EB — Tiesioginis horizontalus veikimas — Netaikymas)

21.7.2007   
            
            
               LT
            
            
               Europos Sąjungos oficialusis leidinys
            
            
               C 170/7
            
         2007 m. birželio 7 d. Teisingumo Teismo (trečioji kolegija) sprendimas (Tribunale ordinario di Novara (Italija) prašymas priimti prejudicinį sprendimą) Carp Snc di L. Moleri e V. Corsi, Associazione Nazionale Artigiani Legno e Arredamenti prieš Ecorad Srl
   
   (Byla C-80/06) (1)
   
   (Direktyva 89/106/EB - Statybos produktai - Atitikties atestavimo procedūra - Komisijos sprendimas 1999/93/EB - Tiesioginis horizontalus veikimas - Netaikymas)
   (2007/C 170/12)
   Proceso kalba: italų
   Prašymą priimti prejudicinį sprendimą pateikęs teismas
   
      Tribunale ordinario di Novara (Italija)
   
   Šalys pagrindinėje byloje
   
      Ieškovė: Carp Snc di L. Moleri e V. Corsi, Associazione Nazionale Artigiani Legno e Arredamenti
   
   
      Atsakovė: Ecorad Srl
   
   Dalykas
   Prašymas priimti prejudicinį sprendimą — Tribunale ordinario di Novara — 1999 m. sausio 25 d. Komisijos sprendimo 1999/93/EB dėl statybos produktų atitikties atestavimo tvarkos, susijusios su durimis, langais, langinėmis, žaliuzėmis, vartais ir kitais susijusiais pastatų įtaisais, pagal Tarybos Direktyvos 89/106/EEB 20 straipsnio 2 dalį (OL L 29, p. 51) 1 ir 2 straipsnio bei II ir III priedų aiškinimas — Sprendime numatytos atestavimo tvarkos nesilaikančių stalių gaminamos atsarginiam išėjimui skirtos durys — Netaikymas?
   Rezoliucinė dalis
   Privatus asmuo ginče su kitu privačiu asmeniu dėl sutartinės atsakomybės negali remtis pastarojo padarytu 1999 m. sausio 25 d. Komisijos sprendimo 1999/93/EB dėl statybos produktų atitikties atestavimo tvarkos, susijusios su durimis, langais, langinėmis, žaliuzėmis, vartais ir kitais susijusiais pastatų įtaisais pagal Tarybos Direktyvos 89/106/EEB 20 straipsnio 2 dalį, 2 ir 3 straipsnių bei II ir III priedų pažeidimu.
   
      (1)  OL L 131, 2006 6 3.